CELEX: 62020TN0203
Language: lv
Date: 2020-04-18 00:00:00
Title: Lieta T-203/20: Prasība, kas celta 2020. gada 18. aprīlī – Al-Imam/Padome

15.6.2020   
            
            
               LV
            
            
               Eiropas Savienības Oficiālais Vēstnesis
            
            
               C 201/45
            
         
      Prasība, kas celta 2020. gada 18. aprīlī – Al-Imam/Padome
      (Lieta T-203/20)
      (2020/C 201/58)
      Tiesvedības valoda – franču
      
         Lietas dalībnieki
      
      
         Prasītājs: Maher Al-Imam (Damaska, Sīrija) (pārstāve: M. Brillat, advokāte)
      
         Atbildētāja: Eiropas Savienības Padome
      
         Prasījumi
      
      Prasītāja prasījumi Vispārējai tiesai ir šādi:
      
                  —
               
               
                  pieņemt prasītāja prasību;
               
            
                  —
               
               
                  atzīt par prettiesiskiem: Padomes Regulu (ES) Nr. 36/2012 (2012. gada 18. janvāris) par ierobežojošiem pasākumiem saistībā ar situāciju Sīrijā un ar ko atceļ Regulu (ES) Nr. 442/2011, ciktāl tā attiecas uz prasītāju; Padomes Lēmumu 2013/255/KĀDP (2013. gada 31. maijs) par ierobežojošiem pasākumiem pret Sīriju, ciktāl tas attiecas uz prasītāju; Padomes Īstenošanas regulu (ES) 2020/211 (2020. gada 17. februāris), ar ko īsteno Regulu (ES) Nr. 36/2012 par ierobežojošiem pasākumiem saistībā ar situāciju Sīrijā, ciktāl tā attiecas uz prasītāju; Padomes Īstenošanas lēmumu (KĀDP) 2020/212 (2020. gada 17. februāris), ar ko īsteno Lēmumu 2013/255/KĀDP par ierobežojošiem pasākumiem pret Sīriju, ciktāl tas attiecas uz prasītāju;
               
            
                  —
               
               
                  līdz ar to atcelt Padomes Regulu (ES) Nr. 36/2012 (2012. gada 18. janvāris) par ierobežojošiem pasākumiem saistībā ar situāciju Sīrijā un ar ko atceļ Regulu (ES) Nr. 442/2011, ciktāl tā attiecas uz prasītāju; Padomes Lēmumu 2013/255/KĀDP (2013. gada 31. maijs) par ierobežojošiem pasākumiem pret Sīriju, ciktāl tas attiecas uz prasītāju; Padomes Īstenošanas regulu (ES) 2020/211 (2020. gada 17. februāris), ar ko īsteno Regulu (ES) Nr. 36/2012 par ierobežojošiem pasākumiem saistībā ar situāciju Sīrijā, ciktāl tā attiecas uz prasītāju; Padomes Īstenošanas lēmumu (KĀDP) 2020/212 (2020. gada 17. februāris), ar ko īsteno Lēmumu 2013/255/KĀDP par ierobežojošiem pasākumiem pret Sīriju, ciktāl tas attiecas uz prasītāju;
               
            
                  —
               
               
                  piespriest Padomei samaksāt prasītājam 10 000 EUR par katru nedēļu, skaitot no 2020. gada 18. februāra, lai atlīdzinātu mantisko kaitējumu, kas viņam nodarīts līdz ar strīdīgo aktu pieņemšanu;
               
            
                  —
               
               
                  piespriest Padomei samaksāt prasītājam 15 000 EUR par katru nedēļu, skaitot no 2020. gada 18. februāra, lai atlīdzinātu nemantisko kaitējumu, kas viņam nodarīts līdz ar strīdīgo aktu pieņemšanu;
               
            
                  —
               
               
                  piespriest Padomei atlīdzināt jebkādu turpmāku kaitējumu, kas prasītājam vēl tiks nodarīts strīdīgo aktu pieņemšanas dēļ;
               
            
                  —
               
               
                  piespriest Padomei atlīdzināt tiesāšanās izdevumus.
               
            
         Pamati un galvenie argumenti
      
      Savas prasības pamatošanai prasītājs izvirza trīs pamatus.
      
                  1.
               
               
                  Ar pirmo pamatu tiek apgalvots, ka strīdīgo aktu pieņemšanas procedūrā nav ievērotas prasītāja pamattiesības. Šim pamatam ir divas daļas.
                  
                              —
                           
                           
                              Ar pirmo daļu tiek apgalvots, ka nav ievērotas prasītāja tiesības uz aizstāvību, proti, tiesības tikt uzklausītam, kā arī sacīkstes princips.
                           
                        
                              —
                           
                           
                              Ar otro daļu tiek apgalvots tiesību efektīvi vērsties tiesā aizskārums.
                           
                        
            
                  2.
               
               
                  Ar otro pamatu tiek apgalvots, ka strīdīgo aktu pieņemšanā ir pieļauta acīmredzama kļūda vērtējumā. Šim pamatam ir divas daļas.
                  
                              —
                           
                           
                              Ar pirmo daļu tiek apgalvots, ka nav sniegti pietiekami pierādījumi, kas attaisnotu prasītāja iekļaušanu to personu sarakstā, uz kurām attiecas minētie ierobežojošie pasākumi.
                           
                        
                              —
                           
                           
                              Ar otro daļu tiek apgalvota faktu sagrozīšana.
                           
                        
            
                  3.
               
               
                  Ar trešo pamatu tiek apgalvots, ka ar strīdīgo aktu saturu ir prettiesiski un nesamērīgi aizskartas prasītāja pamattiesības. Šim pamatam ir divas daļas.
                  
                              —
                           
                           
                              Ar pirmo daļu tiek apgalvots, ka nav ievērotas tiesības uz īpašumu.
                           
                        
                              —
                           
                           
                              Ar otro daļu tiek apgalvots, ka nav ievērotas tiesības uz privātās un ģimenes dzīves neaizskaramību.